વિરાટ ૫૦ રન બનાવ્યા બાદ તેને ૧૦૦માં તબદિલ કરવાના મહાન બેટ્સમેન ડોન બ્રેડમેનનો રેકોર્ડ પણ તોડી ચૂક્યો છે. જોકે સૌથી ૫૦૦૦ રન બનાવવાનો ભારતીય રેકોર્ડ લિટલ માસ્ટર સુનીલ ગાવસ્કરના નામે છે, જેણે માત્ર બાવન ટેસ્ટની ૯૫ ઇનિંગ્સમાં ૫૦૦૦ રન પૂરા કરી લીધા હતા. બીજા નંબર પર વીરેન્દ્ર સેહવાગ છે, જેણે ૫૯ મેચની ૯૯મી ઇનિંગ્સમાં આ ઉપલબ્ધિ હાંસલ કરી હતી. વિશ્વ ક્રિકેટમાં સૌથી ઝડપી પાંચ હજાર પૂરા કરવાનો રેકોર્ડ ડોન બ્રેડમેનના નામે છે, જેમણે ૩૬ મેચની ૫૬ ઇનિંગ્સમાં પાંચ હજાર રન ફટકારી દીધા હતા.